**Referat fra styremøte i Hedmark legeforening 13. mai 2019**

Sted: hjemme hos Erik Arnesen, Halvdan Lunds vei 2, Elverum

Tid: mandag 13. mai kl. 19:00

Tilstede:

* Utstillingskomiteen i Gammeldoktoren
	+ Kåre Steinum
	+ Kristen Riddervold
	+ Erik Arnesen
* Styret i Hedmark legeforening
	+ Signe Eriksen
	+ Marte Kvittum Tangen
	+ Mona Kristin Solberg
	+ Kristine Gaarder
	+ Torkel Backe
	+ Frode Berre
	+ Martin Chapman
	+ Jon Iver Fougner

*Sak 21/19* OPPRETTELSE AV FOND FOR GAMMELDOKTOREN

* Oppgaver og ansvar for driften
	+ Anno museum:
		- Eier utstillingen, bærer utgifter til ordinær drift og vedlikehold
	+ *Utstillingskomiteen for Gammeldoktoren* i Hedmark legeforening
		- er et underutvalg under styret i Hedmark legeforening
		- er rådgivere for Anno Museum i medisinskfaglige og medisinhistoriske problemstillinger
		- Dekker særskilte kostnader og investeringer
	+ Hedmark legeforening
	+ Det finnes ingen avtale eller annen skriftlig dokumentasjon av Gammeldoktorens organisasjon og tilknytning til Anno museum
	+ Komiteens navn varierer. *Utstillingskomiteen for Gammeldoktoren* er brukt i Hedmark legeforenings vedtekter og brukes heretter
* Organisering
	+ Utstillingen i dag viser huslegens og distriktslegens virke fra 1850 – 1950
	+ 2. etasje i huset
* Intensjon med å opprette et fond
	+ Sikre virksomheten til *Utstillingskomiteen for Gammeldoktoren* uavhengig av senere endringer i Hedmark legeforening
	+ Den årlige bevilgningen gis etter årsmøtevedtak og fortsetter uavhengig av fondet
	+ Dette er ikke en pengegave til Anno Museum.
* Forslag fra Anno museum: Ved å gi bidraget til utstillingen som en *gave*, kan man søke om en *gavefortsterkning* på 25 % fra staten dersom et slikt fond knyttes til en utstilling eller et museum.
	+ Vedtak: Vi gir ikke bidraget som gave til museet
* Framdrift:
	+ *Styret i Hedmark legeforening* skriver utkast til *intensjoner for fondet, statuetter og bruk av fondet*
	+ *Utstillingskomiteen for Gammeldoktoren* reviderer retningslinjene fra 2014.